Kystan skleroterapia

|  |  |
| --- | --- |
| Kuvaus: | Nesterakkulan lääkehoidon ohje potilaalle |

Sinulle on varattu aika nesterakkulan eli kystan lääkehoitoon.

**TUTKIMUKSEEN VALMISTAUTUMINEN**

Toimenpidettä varten tulet vuodeosastolle joko edellisenä päivänä tai toimenpidepäivän aamuna. Sinun on oltava ravinnotta toimenpidepäivänä, vettä tai mehua saa juoda pieniä määriä.

Lääkärin määräämät lääkkeet voit pääsääntöisesti ottaa.  
  
Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:  
  
**Primaspan, Asasantin, Orisantin, Marevan, Clopidogrel, Brilique, Efient, Plavix, Arixtra, Eliquis, Pradaxa, Xarelto**  
  
Lääke on ehkä jätettävä tauolle ennen toimenpidettä, mutta siitä saat osastolta erilliset ohjeet.  
  
Samoin, jos käytät **neidonhiuspuu,** **kiinankarhuputki, kalaöljy- ja omegavalmisteita tai valkosipuliuutetta**, jätä valmiste pois käytöstä vähintään viikko ennen toimenpidettä.  
  
Ilmoita myös, jos sinulla on jodi- tai puuduteyliherkkyys tai olet raskaana.  
  
Sinusta otetaan verikokeita muutama päivä ennen toimenpidettä tai toimenpidepäivän aamuna.

**TUTKIMUKSEN KULKU**

Potilaskuljettaja kuljettaa sinut röntgenosastolle.

Toimenpiteen aikana olet selinmakuulla toimenpidepöydällä. Iho puhdistetaan ja puudutetaan pistokohdalta. Nesterakkula tyhjennetään ja täytetään lääkeaineella.

Toimenpide kestää n. 1 ½ tuntia.

**TUTKIMUKSEN JATKOHOITO**

Vointiasi seurataan vuodeosastolla tai heräämössä. Olet vuodelevossa muutaman tunnin ajan ja vuodeosastolla olet tarvittaessa seuraavaan aamuun.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

<www.tutkimukseen.fi>

<www.stuk.fi>

**YHTEYSTIEDOT**

Jos varattu aika ei sovi sinulle, ota yhteys lähettävään yksikköön.

Jos sinulla on kysyttävää tutkimuksesta, ota yhteys Röntgen 1,

puh 017-173 322 / toimisto, arkisin klo 8.00 - 14.30. Tähän numeroon voit jättää soittopyynnön ja hoitaja/tutkimuksen suorittava lääkäri ottaa sinuun yhteyttä.